2019. gada 17. jūlijā Rīkojums Nr. 350

Rīgā (prot. Nr. 33 4. §)

**Par finansējuma piešķiršanu Ādažu novada domei Vecštāles ceļa seguma pārbūves būvprojekta izstrādei**

1. Lai uzlabotu piekļuvi Ādažu militārajai bāzei un poligonam, piešķirt Ādažu novada domei no Aizsardzības ministrijas budžeta programmas 33.00.00 "Aizsardzības īpašumu pārvaldīšana" 32 101 *euro* Vecštāles ceļa (nekustamā īpašuma kadastra Nr. 8044 005 0111, zemes vienību kadastra apzīmējumi 8044 005 0111 un 8044 006 0058) seguma pārbūves būvprojekta izstrādei.

2. Aizsardzības ministrijai noslēgt sadarbības līgumu ar Ādažu novada domi par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Ādažu novada dome.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks